open-index/open-wikipedia-markdown huggingface dataset:
Jessie T. Usher

She aghteyr Americaanagh eh **Jessie T. Usher Jr.** (ruggit er 29 Toshiaght Arree 1992). Ren eh cloie Cam Calloway 'sy straih hellveeish *[[Survivor's Remorse]]* liorish Starz. Roish shen, ren eh cloie Lyle ayns *[[Level Up (straih hellveeish Americaanagh)|Level Up]]*. Ayns 2014, ren eh goaill ayrn ayns *[[When the Game Stands Tall]]* as chur eh e ghoo rish American Boy ayns *[[Teenage (fillym)|Teenage]]*. Ayns 2016, ren Usher co-chloie ayns *[[Independence Day: Resurgence]]*. Ec y traa t'ayn, t'eh cloie Reggie Franklin / A-Train 'sy straih *[[The Boys (straih hellveeish)|The Boys]]* liorish Amazon Prime Video.

## Kianglaghyn magh
*
Chace Crawford

She aghteyr Americaanagh eh **Christopher Chace Crawford** (ruggit er 18 Jerrey Souree 1985). T'eh mie er enney son e huarystal myr Nate Archibald er y straih drama jeigeyr *[[Gossip Girl]]* liorish The CW. Chammah as shen, t'eh mie er enney son cloie ayns ny filmyn *[[The Covenant (fillym 2006)|The Covenant]]* (2006), *[[The Haunting of Molly Hartley]]* (2008), *[[Twelve (fillym 2010)|Twelve]]* (2010), as *[[What to Expect When You're Expecting (fillym)|What to Expect When You're Expecting]]* (2012). Ayns 2015, ren eh cloie Billy LeFever 'sy straih drama ghiare-heiltagh *[[Blood & Oil]]* liorish ABC. Ayns 2019, hoshee eh cloie Kevin Moskowitz / The Deep 'sy straih *[[The Boys (straih hellveeish)|The Boys]]* liorish Amazon Prime Video.

## Imraaghyn

## Kianglaghyn magh

*
Laz Alonso

She aghteyr Americaanagh eh **Lazaro "Laz" Alonso** (ruggit er 25 Mayrnt 1974). Ta enney mie er son e huarystal myr Tsu'tey 'sy fillym far-skeealaght heanse *[[Avatar (fillym 2009)|Avatar]]* liorish James Cameron as Fenix Calderon 'sy fillym *[[Fast & Furious (fillym 2009)|Fast & Furious]]*. Va paartyn ayns fillym elley ec Alonso chammah, goaill stiagh *[[Jarhead (fillym)|Jarhead]]*, *[[This Christmas (fillym)|This Christmas]]*, *[[Miracle at St. Anna]]* as *[[Detroit (fillym)|Detroit]]*. Ayns 2019, hoshee eh cloie myr nane jeh'n ard-wirran 'sy straih vunneydagh liorish Amazon Prime Video, *[[The Boys (straih hellveeish)|The Boys]]* raad t'eh cloie Marvin T. "MM (Mother's Milk)" Milk.

## Kianglaghyn magh
*
Karen Fukuhara

She ben-aghteyr Americaanagh ee . Ta enney share urree son e paartyn myr Tatsu Yamashiro / Katana 'sy fillym far-eniagh *[[Suicide Squad (fillym)|Suicide Squad]]* (2016) as myr Kimiko Miyashiro 'sy straih vunneydagh liorish Amazon Prime, *[[The Boys (straih hellveeish)|The Boys]]* (2019–jiu). Ta enney mie urree chammah er-yn-oyr dy ren ee cur e goo rish y characteyr Glimmer voish y straih Netflix, *[[She-Ra and the Princesses of Power]]* as Kipo voish *[[Kipo and the Age of Wonderbeasts]].*

## Imraaghyn

## Kianglaghyn magh

*
Maya Diab

She arraneyder pop-chiaull, eunysseyr, ben-aghteyr, as persoonid çhellveeish Livaanagh ee **Maya Diab** (; ruggit er 12 Sauin 1980). She aa-oltey jeh'n phossan caillin Livaanagh The 4 Cats t'ee.

## Imraaghyn

## Kianglaghyn magh

* 
*
Alice Zeniter

She noaskeealagh, çhyndaader, screeudeyr cloie, dramadeyr, as stiureyder Frangagh ee **Alice Zeniter** (ruggit ayns 1986).

T'ee er cosney yn undyr Prix Renaudot son deiney aegey son e trass noaskeeal, *Juste avant l'Oubli*, as yn aundyr Prix Goncourt son deiney aasit aegey son e kiarroo noaskeeal, *L'Art de Perdre*.

Ren Zeniter soilshey magh e chied noaskeeal, *Deux moins un égal zéro*, tra v'ee 16 bleeaney d'eash. Va'n nah noaskeeal eck, *Jusque dans nos bras*, soilshit magh ayns 2010 as çhyndaait dys y Vaarle myr *Take This Man*.

Ren e noaskeeal s'noa, *L'Art de Perdre*, cosney shiartanse d'aundyryn. V'eh soilshit magh 'sy Vaarle ayns 2021 myr *The Art of Losing*, noaskeeal ren cosney j'ee Aundyr Lettyragh Eddyrashoonagh Ghivlyn marish e çhyndaader Frank Wynne.

## Imraaghyn
Lisa Snowdon

She çhebbeyder çhellveeish as radio as craishteyder fassan Sostynagh ee **Lisa Snowdon** (ruggit myr **Lisa Snawdon** er 23 Jerrey Geuree 1972). She cuirreyder y chlaare çhellveeish rieughagh *[[Britain's Next Top Model]]* liorish Living TV voish y vlein 2006 derrey 2009. Chammah's shen, ren ee co-hebbey *[[Capital Breakfast (London)|Capital Breakfast]]* er Capital London voish Luanistyn 2008 derrey 18 Nollick 2015.

## Imraaghyn

## Kianglaghyn magh
*
Mandy Moore

She arraneyder, screeudeyr arrane, as ben-aghteyr Americaanagh ee **Amanda Leigh Moore** (ruggit er 10 Averil 1984). Haink enney mooar urree lesh e chied hingyl, "Candy", haink stiagh ec earroo 41 er y ''Billboard'' Hot 100. Ren e chied albym seyrlann, *[[So Real (albym)|So Real]]* (1999), feddyn teishtys platin voish yn RIAA. Haink er y tingyl ennymagh voish yn aa-chur magh jeh *So Real*, *[[I Wanna Be with You (albym)|I Wanna Be With You]]* (2000), dy ve ny chied arrane mastey ny 40 arraneyn share ayns ny Steatyn Unnaneysit, as haink eh stiagh ec earroo 24 er y Hot 100. Lurg shen, ren Moore skeaylley magh ny h-albymyn seyrlann *[[Mandy Moore (albym)|Mandy Moore]]* (2001), *[[Coverage (albym)|Coverage]]* (2003), *[[Wild Hope]]* (2007), *[[Amanda Leigh]]* (2009), *[[Silver Landings]]* (2020), as *[[In Real Life (albym Mandy Moore)|In Real Life]]* (2022). Ta Moore er chreck ny smoo na 2.7 villioon albymyn er fud ayns ny Steatyn Unnaneysit rere yn earishlioar *[[Billboard Magazine|Billboard]]*.

Ren Moore e chied fillym myr cloieder ayns 2001 lesh paart beg goo 'sy fillym aittys *[[Dr. Dolittle 2]]*, roish my ren ee cloie Lana Thomas 'sy fillym aittys *[[The Princess Diaries (fillym)|The Princess Diaries]]*. Hooar ee enney mooar son e paart toshee myr Jamie Sullivan 'sy fillym drama romansagh *[[A Walk to Remember]]* (2002), as chloie ee ayns ny filmyn *[[Chasing Liberty]]* (2004), *[[Saved!]]* (2004), *[[Racing Stripes]]* (2005), *[[Because I Said So (fillym)|Because I Said So]]* (2007), *[[License to Wed]]* (2007), *[[Love, Wedding, Marriage]]* (2011), *[[47 Meters Down]]* (2017), *[[The Darkest Minds]]* (2018), as *[[Midway (fillym 2019)|Midway]]* (2019). Chur Moore e goo rish Princess Rapunzel 'sy fillym aittys kiaullee fansee bioghit *[[Tangled]]* liorish Walt Disney Animation Studios ayns 2010 as ny s'anmey ayns ym-ysseraght Disney elley.

Eddyr ny bleeantyn 2016 as 2022, ren Moore cloie Rebecca Pearson 'sy straih drama lught thie *[[This Is Us]]* liorish NBC. Chossyn ee daa Aundyr y Screen Actors Guild son Cloie Ard-yindyssagh liorish Fwirran ayns Straih Drama. Ayns 2019, va roltag er y Hollwood Walk of Fame bronnit urree.

## Imraaghyn

## Kianglaghyn magh

* 
* 
* 
*
Jennifer Åkerman

She craishteyder, screeudeyr blog, screeudeyr arrane, as arraneyder Soolynnagh ee **Jennifer Johanna Åkerman** (ruggit er 10 Jerrey Souree 1989). T'ee ny shuyr s'aa lesh y ven-chloieder Malin Åkerman.

Tra v'ee hoght bleeaney jeig d'eash, ren Åkerman arraghey dys Los Angeles raad ren ee studeyryssyn 'sy cholleish. Ren ee prowal cloie, agh ren jantys craishtee feddyn magh ee as voish shen t'ee er n'yannoo craishtey son shiartanse dy chowraghyn as soilsheenyn. Hug y craishtey ee dys Caayr York Noa as ny smoo obbyr chraishtee. Ec y traa cheddin, hoshee ee goaill arraneyn lesh y vann Bella Tech, as lurg shen, t'ee er ve goaill toshiaght lesh e bann hene, Bloke & Bird.

Ren Åkerman goaill ayrn myr daunseyr ennymoilagh 'sy chlaare daunse ennymoilagh *[[Let's Dance 2013]]* hie magh er ny scaalheaney er TV4. T'ee er ny screeu bloggyn son Veckorevyn, Chic as Metro Mode.

## Imraaghyn

## Kianglaghyn magh
Emilia Schüle

She ben-aghteyr Germaanagh va ruggit 'sy Roosh ee **Emilia Schüle** (ruggit er 28 Sauin 1992 ayns Blagoveshchensk).

## Coorse bea
Va Emilia Schüle ruggit ayns 1992 'sy Roosh lesh lught thie Germaanagh. Tra v'ee un vlein d'eash, ren ee as e lught thie arraghey dys Berleen. Ghow ee ayrn ayns brastylyn daunse keirdey 'sy daunse noa-emshiragh, 'sy daunse straiddey, as 'sy vallay tra v'ee hoght bleeaney d'eash.

Erreish j'ee ayrn y ghoaill 'sy cheirdlann *Talents Getting Started* ayns 2005, ghow ee ayrn ayns shiartanse dy hoilsheenyn son Arcor, IKEA, Clearasil as Deutsche Telekom. Chloie ee ayns ny filmyn çhellveeish *Guten Morgen, Herr Grothe* as *Manatu – Nur die Wahrheit rettet dich* raad hooar ee e chied phaartyn toshee, as haink y chied ard-phaart ayns 2008 tra ren ee cloie marish Anke Engelke, Armin Rohde as Piet Klocke 'sy fillym *Freche Mädchen*.

Haink y chied ard-phaart elley ayns 2009 'sy fillym *Gangs* myr Sophie, marish ny h-aghteyryn as braaraghyn aegey, Wilson Gonzalez as Jimi Blue Ochsenknecht. Ayns 2010 ren ee cloie ayns *Rock It!* as *Freche Mädchen 2*.

## Imraaghyn

## Kianglaghyn magh
*
Cemre Baysel

She ben-aghteyr Turkagh ee **Cemre Baysel** (ruggit er 5 Toshiaght Arree 1999). Ren ee cloie da'n cheayrt er y çhellveeish ayns 2014 lesh paart co-hassooagh ayns *Yeşil Deniz*. Lurg shen, va paart eck ayns *İsimsizler* ayns 2017 roish my dooar ee paart 'sy straih drama hendeeagh ** myr Firuze. Hooar ee enney ny share lesh e paart co-hassooagh ayns *Elimi Bırakma* eddyr ny bleeantyn 2018 as 2019. Lurg shen, va paart eck 'sy straih drama chimmeeys *[[Ramo (straih hellveeish)|Ramo]]*. Ayns 2020, hooar ee e chied phaart toshee 'sy straih *Sol Yanım*, ghow jerrey rish y vlein ny yei. Ayns 2021, hooar ee paart y ven hoshee 'sy straih aittys romansagh *Baht Oyunu* marish Aytaç Şaşmaz.

## Imraaghyn

## Kianglaghyn magh
*
Maddie Ziegler

**Madison Nicole Ziegler** (ruggit er 30 Mean Fouyir 2002), she ben-aghteyr as daunseyr Americaanagh t'ee. Hoshiaght, v'ee goll er enney son goaill ayrn 'sy chlaare rieughagh *[[Dance Moms]]* liorish Lifetime voish 2011 (tra v'ee hoght bleeaney d'eash) derrey 2016. Voish y vlein 2014, hooar ee enney ny shlea tra ren ee cloie ayns shiartanse jeh feeshanyn kiaullee liorish Sia, goaill toshiaght lesh "Chandelier" as "Elastic Heart", ren feddyn ny smoo na 5&nbsp;billoonyn shillaghyn er YouTube. Ta Ziegler er ny ghoaill ayrn ayns filmyn, claareeyn çhellveeish, taishbynyssyn, consertyn, soilsheenyn, as er coodee earishlioaryn. V'ee coontit ec *[[Time (earishlioar)|Time]]* er e rolley jeh ny "30 jeigeyryn smoo cummaghtagh" dagh blein eddyr 2015 as 2017.

She briw va Ziegler er straih 2016 jeh'n chlaare *[[So You Think You Can Dance: The Next Generation (straih hellveeish Americaanagh)|So You Think You Can Dance: The Next Generation]]*, ren ee jurnaaghey marish Sia ayns America Hwoaie as 'syn Austrail ayns 2016 as 2017 as t'ee er chur turryssyn daunse marish e shuyr, Mackenzie. Ta e paartyn fillym goaill stiagh Camille Le Haut 'sy fillym bioghit *[[Ballerina (fillym 2016)|Ballerina]]* (2016), Christina Sickleman ayns *[[The Book of Henry]]* (2017), y paart enmyssagh ayns *[[Music (fillym 2021)|Music]]* (2021), Mia 'sy drama ard-scoill *[[The Fallout (fillym)|The Fallout]]* (2021) as Velma ayns *[[West Side Story (fillym 2021)|West Side Story]]* (2021) liorish Steven Spielberg.

## Imraaghyn

## Kianglaghyn magh

* 
*
Isabella Santiago

She ben-aghteyr as craishteyder Veneswaalagh ee **Isabella Santiago** (ruggit er 18 Toshiaght Arree 1991). She Isabella y chied aghteyr as craishteyder Veneswaalagh ren cosney yn tostyl aalid Thai Miss International Queen. Ayns 2021 hooar ee e chied phaart 'sy *telenovela* Colombagh, *[[Lala's Spa]]*, er y voggyl çhellveeish Colombagh, RCN Televisión. Ta Isabella beaghey ayns Bogotá, yn Cholombey.

## Imraaghyn

## Kianglaghyn

*
Eleanor Tomlinson

She aghteyr as arraneyder Sostynagh ee **Eleanor May Tomlinson** (ruggit er 19 Boaldyn 1992). T'ee er chloie ayns ram scannaneyn goaill stiagh *[[Angus, Thongs and Perfect Snogging]]* (2008), *[[Jack the Giant Slayer]]* (2013), ''Colette'' (2018) as *[[Love Wedding Repeat]]* (2020). Chammah's shen, ren Tomlinson cloie 'sy straih ''Poldark'' (2015–2019) liorish BBC One.

## Kianglaghyn magh

*
Kadeem Hardison

She aghteyr Americaanagh eh **Kadeem Hardison** (ruggit er 24 Jerrey Souree 1965). Ta enney share er son e phaart myr Dwayne Wayne er *[[A Different World]]*, çheu-straih jeh'n sitcom *[[The Cosby Show]]* liorish NBC. Ren eh cloie Craig Cooper, ayr y characteyr enmyssagh, ayns *[[K.C. Undercover]]* liorish y Disney Channel, as Norman ayns *Love Is_* liorish OWN. Va paart echey chammah 'sy chied straih jeh'n aittys Showtime, *[[Black Monday (straih hellveeish)|Black Monday]]*, as ren eh cloie 'sy straih Teenage Bounty Hunters er Netflix.

## Kianglaghyn magh
*
Brian Baumgartner

She aghteyr Americaanagh eh **Brian Baumgartner** (ruggit er 29 Sauin 1972). Ta enney share er son cloie Kevin Malone, karacteyr 'sy sitcom *[[The Office (straih hellveeish Americaanagh)|The Office]]* (2005–2013) liorish NBC.

## Imraaghyn

## Kianglaghyn magh
*
Idris Elba

She aghteyr, gienteyder, as kiaulleyder Sostynagh eh **Idrissa Akuna** "**Idris**" **Elba** (ruggit er 6 Mean Fouyir 1972). Ta enney mie er son paartyn ta goaill stiagh Stringer Bell 'sy straih *[[The Wire]]* liorish HBO, DCI John Luther 'sy straih *[[Luther (straih hellveeish)|Luther]]* liorish BBC One, as Nelson Mandela 'sy scannane beashnyssagh **' (2013). T'eh er ny ve enmyssit kiare keayrtyn son [[Aundyr Golden Globe son yn Aghteyr Share – Mynstraih ny Scannane Çhellveeish]], as un cosnit echey, as t'eh er ny ve enmyssit queig keayrtyn son [[Aundyr Primetime Emmy]].

Ren Elba cloie ayns ''[[American Gangster (scannane)|American Gangster]]'' (2007) as ''[[Prometheus (scannane 2012)|Prometheus]]'' (2012) liorish [[Ridley Scott]]. Chammah as shen, ren eh cloie Heimdall 'sy scannane ''[[Thor (scannane)|Thor]]'' (2011) as e scannaneyn eiyrtyssagh **' (2013), **' (2017), as **' (2022), chammah as **' (2015) as **' (2018). Ren eh cloie chammah ayns *[[Pacific Rim (scannane)|Pacific Rim]]* (2013), *[[Beasts of No Nation (scannane)|Beasts of No Nation]]* (2015), as *[[Molly's Game]]* (2017). Ayns 2016, chur eh e ghoo rish Chief Bogo ayns *[[Zootropolis]]*, Shere Khan 'sy scannane jantys bio aachummit *[[The Jungle Book (scannane 2016)|The Jungle Book]]*, Fluke ayns *[[Finding Dory]],* as Krall ayns *[[Star Trek Beyond]]*. Hie yn chied scannane er ny stiurey echey ayns 2018 lesh y scannane *[[Yardie (scannane)|Yardie]]* ta bunnit er y noaskeeal voish y vlein 1992 *[[Yardie (noaskeeal)|fo'n ennym cheddin]]* liorish Victor Headley. Ayns 2021, chloie eh Bloodsport ayns ''The Suicide Squad'', as ayns 2022, ren eh cur goo da'n characteyr Knuckles the Echidna 'sy scannane *[[Sonic the Hedgehog 2 (scannane)|Sonic the Hedgehog 2]]* (2022).

Çheumooie jeh'n aghteyrys, ta Elba cloie myr DJ fo'n enmys **DJ Big Driis** ny **Idris** as myr kiaulleyder R&B cho-emshiragh. Ayns 2016, v'eh enmyssit ayns rolley ny Deiney Smoo Cummaghtagh 'sy Theihll liorish ''Time'' 100.

## Imraaghyn

## Kianglaghyn magh

*
Lauren Lindsey Donzis

**Lauren Lindsey Donzis** (ruggit er 28 Jerrey Souree 2004), she ben-aghteyr Americaanagh t'ee ta goll er enney son cloie Molly 'sy straih *[[No Good Nick]]* liorish Netflix as Ruby 'sy chiarroo straih jeh'n straih vunneydagh *[[Liv and Maddie]]* liorish y Disney Channel.

Ta Donzis cloie ayns aavioghey jeh'n straih *[[Punky Brewster]]* voish ny 1980yn.

## Imraaghyn

## Kianglaghyn magh
*
Benjamin King (aghteyr)

She aghteyr Americaanagh eh **Benjamin King** (ruggit er 8 Sauin 1971).

Ren eh cloie er *[[Scrubs (straih hellveeish)|Scrubs]]* myr Milos as t'eh er ny chloie er claareeyn elley lheid as *[[Grey's Anatomy]]*, *[[Las Vegas (straih hellveeish)|Las Vegas]]*, as *[[Mike and Molly]]*. Chloie eh er y straih hellveeish *[[Liv and Maddie]]* liorish y Disney Channel myr Pete Rooney, ayr ny h-ard-characteyryn, car y chied tree straihyn. Cha ren eh cloie 'sy straih yerrinagh.

## Imraaghyn

## Kianglaghyn magh
*
*Benjamin King ec TV Guide
*Benjamin King ec Allmovie
Viggo Mortensen

She aghteyr, screeudeyr, stiureyder, gienteyder, kiaulleyder, as ellyneyr Americaanagh eh **Viggo Peter Mortensen Jr.** R (ruggit er 20 Jerrey Fouyir 1958). V'eh ruggit as troggit ayns Steat York Noa lesh ayr Danvargagh as moir Americaanagh, as ren eh beaghey 'syn Argenteen car yn aegid echey. She fowder accolaidyn eigsoylagh t'eh, goaill stiagh Aundyr y Screen Actors Guild as t'eh er ve enmyssit son tree Aundyryn Academy, tree Aundyryn BAFTA, as kiare Aundyryn Golden Globe.

Ren Mortensen e chied chloie 'sy scannaneaght 'sy scannane creauagh *[[Witness (scannane 1985)|Witness]]* (1985) liorish Peter Weir, marish Harrison Ford. Lurg shen, ren eh cloie ayns shiartanse dy scannaneyn mooarey elley, goaill stiagh *[[The Indian Runner]]* (1991), *[[Carlito's Way]]* (1993), *[[Crimson Tide (scannane)|Crimson Tide]]* (1995), *[[Daylight (scannane 1996)|Daylight]]* (1996), *[[The Portrait of a Lady (scannane)|The Portrait of a Lady]]* (1996), *[[G.I. Jane]]* (1997), *[[Psycho (scannane 1998)|Psycho]]*, *[[A Perfect Murder]]* (1998), *[[A Walk on the Moon]]* (1999), as *[[28 Days (scannane)|28 Days]]* (2000).

Hooar Mortensen enney ard-ghooagh eddyrashoonagh ayns ny 2000yn leah tra ren eh cloie Aragorn 'sy treeskeealag yantys chontoyrtys ard-skeealagh *[[The Lord of the Rings (straih scannane)|The Lord of the Rings]]* liorish Peter Jackson. Ayns 2005, ren Mortensen geddyn moylley cremeydagh son e chloie a'sy scannane creauagh kimmeeys *[[A History of Violence]]* liorish David Cronenberg. Daa vlein ny s'anmey, ren Mortensen geddyn tooilley moyllee ayns scannane elley liorish Cronenberg - *[[Eastern Promises]]* (2007).

## Imraaghyn

## Kianglaghyn magh

*
Lysychansk

**Lysychansk** (), ny **Lisichansk** (), she ard-valley ayns Queiggey Luhansk 'syn Ookraan hiar t'eh. T'eh soit er broogh yesh yn awin Siverskyi Donets as mysh 115 km sheear hwoaie veih preeu-valley yn wheiggey, Luhansk. T'eh jeeaghyn magh er Sievierodonetsk tessen yn awin. Ta  sleih cummal 'syn ard-valley. Ec y traa t'ayn, ta'n ard-valley goit ec y Roosh bwooise da'n chaggey 'sy çheer lurg ren y Roosh ruegey er y çheer ayns 2022.

## Imraaghyn

## Kianglaghyn magh

*
Jeff Goldblum

She aghteyr as kiaulleyder Americaanagh eh **Jeffrey Lynn Goldblum** (ruggit er 22 Jerrey Fouyir 1952). T'eh er chloie ayns fir jeh ny filmyn smoo ard-ghooagh rieau, goaill stiagh ''Jurassic Park'' (1993) as *[[Independence Day (fillym 1996)|Independence Day]]* (1996), myrane lesh ny filmyn eirtyssyagh oc.

Erreish da paartyn co-hassooagh y chloie car ny 1970yn jeianagh as ny 1980yn leah, haink enney er Goldblum tra ren eh cloie Seth Brundle ayns *[[The Fly (fillym 1986)|The Fly]]* (1986) liorish David Cronenberg, ren cosney da Aundyr Saturn son yn Aghteyr Share. T'eh er chloie ayns ram straihyn çhellveeish chammah, goaill stiagh *[[Will & Grace]]*, ren cosney da Aundyr Primetime Emmy. Ren eh stiurey yn giare-fillym *[[Little Surprises]]*, va enmyssit son Aundyr Academy son y Ghiare-fillym Jantys Bio Share. Ren e vann snag-chiaull, Jeff Goldblum and the Mildred Snitzer Orchestra, skeaylley magh y chied albym oc, *[[The Capitol Studios Sessions]]*, ayns 2018.

## Kianglaghyn magh

* 
* 
*
Dixie D'Amelio

She persoonid meanyn sheshoil Americaanagh ee **Dixie Jane D'Amelio** (ruggit er 12 Luanistyn 2001). T'ee mie er enney son e feeshanyn er yn ardan meanyn sheshoil TikTok. She Dixie y çhuyr by hinney lesh Charli. V'ee ruggit as troggit ayns Norwalk, Connecticut. Ayns 2020, ren ee goaill ayrn 'sy straih voggyl *Attaway General* er YouTube. Ta ny smoo na 55 millioonyn sleih eiyrtyssagh eck er TikTok as t'ee cuirrey claare er YouTube fo'n ennym *The Early Late Night Show*. Ayns 2020, ren ee foscreeu conaant recortys marish HitCo Entertainment as hoshee ee cur magh singylyn.

## Kianglaghyn magh
* 
*
Noah Schnapp

She aghteyr Americaanagh eh **Noah Cameron Schnapp** (ruggit er 3 Jerrey Fouyir 2004). Hooar eh ard-ghoo kyndagh rish y straih hellveeish strooanagh atçhim far-skeealaght heanse *[[Stranger Things]]* er Neftlix raad t'eh cloie yn karacteyr Will Byers. Ta e phaartyn fillym goaill stiagh Roger Donovan 'sy drama shendeeagh ''Bridge of Spies'' (2015) liorish Steven Spielberg as goo Charlie Brown 'sy fillym bioghit *[[The Peanuts Movie]]* (2015).

## Imraaghyn

## Kianglaghyn magh
*
Joe Locke (aghteyr)

She aghteyr Manninagh eh **Joseph William Locke** (ruggit er 24 Mean Fouyir 2003). Ta enney er son e phaart myr Charlie Spring er y straih *[[Heartstopper (straih hellveeish)|Heartstopper]]* liorish Netflix, t'eh er chloie voish y vlein 2022.

## Bea aeg as ynsagh
Va Joseph William Locke ruggit er 24 Mean Fouyir 2003 ayns Doolish, Mannin. Ren eh goll er scoill ayns Scoill Ard Valley Kermeen.

Tra v'eh foast 'syn ard scoill, ren Locke as tree scollagyn elley cur aghin rish y reiltys yn-jantaght failt y chur er kemmyrkee Heeragh gys Mannin .

## Imraaghyn

## Kianglaghyn magh

*
John Doman

She aghteyr Americaanagh eh **John Doman** (ruggit er 9 Jerrey Geuree 1945) ta mie er enney son cloie Ard-oaseir Poleen Steat Maryland, Lhiass-varrantagh Poleen, as Meoir William Rawls er y straih *[[The Wire]]* (2002–2008) liorish HBO, Curnal Edward Galson er *[[Oz (straih hellveeish)|Oz]]* (2001), Dr. Deraad er *[[ER (straih hellveeish)|ER]]* (1999–2003), Rodrigo Borgia er y straih hellveeish eddyrashoonagh *[[Borgia (straih hellveeish)|Borgia]]* (2011–2014), Don Carmine Falcone 'sy chlaare *[[Gotham (straih hellveeish)|Gotham]]* (2014–2017) liorish Fox, as Bruce Buttler ayns *[[The Affair (straih hellveeish)|The Affair]]* (2014–2019).

## Imraaghyn

## Kianglaghyn magh

*
Internet Adult Film Database

Yn **Internet Adult Film Database** (**IAFD**), she stoyr fysseree er-linney t'eh, bentyn rish y çhynskyl pornograafagh, goaill stiagh cloiederyn, ben-chloiederyn, stiureyderyn, seyrlannyn, rheynneyderyn as scannaneyn pornograafagh.

## Imraaghyn

## Kianglaghyn magh

*
James Cromwell

She aghteyr Americaanagh eh **James Oliver Cromwell** (ruggit er 27 Jerrey Geuree 1940). Mastey ny filmyn share echey, t'ad goaill stiagh *[[Babe (fillym)|Babe]]* (1995), *[[Star Trek: First Contact]]* (1996), *[[L.A. Confidential (fillym)|L.A. Confidential]]* (1997), *[[The Green Mile (fillym)|The Green Mile]]* (1999), *[[The Queen (fillym 2006)|The Queen]]* (2006), *[[Secretariat (fillym)|Secretariat]]* (2010), *[[The Artist (fillym)|The Artist]]* (2011), as *[[Jurassic World: Fallen Kingdom]]* (2018). 

Ta Cromwell mie er enney son e chloiaghyn er y çhellveeish, goaill stiagh *[[Angels_in_America_(mynstraih)|Angels in America]]* (2003), *[[Six Feet Under (straih hellveeish)|Six Feet Under]]* (2003–2005), *[[American Horror Story: Asylum]]* (2012–2013), *[[Succession (straih hellveeish)|Succession]]* (2018–jiu), as *[[Counterpart (straih hellveeish)|Counterpart]]* (2018–2019).

## Imraaghyn

## Kianglaghyn magh

*
Reeriaght Westphalen

She steat cliantagh lesh Kied Impiraght y Rank 'sy Ghermaan noa-emshiragh va **Reeriaght Westphalen**. Va'n reeriaght bunnit 'sy vlein 1807 as haink jerrey lhee 'sy vlein 1813. Ga dy nee steat neuchrogheydagh er pabyr v'ee, she Jérôme Bonaparte, braar lesh Napoléon, va'n reireyder. V'ee enmyssit ass Westfalen, agh she ennym meechiart v'ayn er-yn-oyr nagh row thalloo yn reeriaght cohassooagh rish thalloo yn ard. Er y chooid smoo, va'n ard coodaghey thalloo va enmyssit Ostfalen.

Ren Napoléon cur sheese er Westphalen y chied vunraght screeuee noa-emshiragh 'sy Ghermaan, gurneilys 'syn aght Frangagh, as aachummaghyn eirinagh. Ren y reeriaght seyrey ny serfee, cur cairyn corrym da chooilley pheiagh, as cairyn bing noi ny quaiyllyn. Ayns 1808 ren y reeriaght cur ny chied leighyn ayns bree hug cairyn corrym da ny h-Ewnyn, red chiarail clowan son aachummaghyn da ny steatyn Germaanagh elley.

Va'n çheer boght son y chooid smoo, agh ren Napoléon aggyrt keeshyn as eeckyn tromey as sidooryn co-screeuit. Cha daink agh kuse veg jeh ny sidooryn er ash lurg ren Napoléon ruegey yn Roosh ayns 1812. Va'n çheer banc-vrisht ayns 1812 as tra va Napoléon cooyllaghey noi ny Co-chaarjyn ayns 1813, va'n çheer barriaghtit as haink er y chooid smoo jeh ny thallooyn eck dy ve goit stiagh 'sy Phroosh. Ansherbee, hannee y chooid smoo jeh ny h-aachummaghyn ayns ynnyd.

## Imraaghyn

## Kianglaghyn magh
Charles Dance

She aghteyr Sostynagh eh **Walter Charles Dance** (ruggit er 10 Jerrey Fouyir 1946). Ta enney mie er kyndagh rish e phaartyn myr karacteyryn as mooidjeenyn geyre, jeeragh, as smaghtagh. Ta e phaartyn scannane smoo ennoil goaill stiagh Sardo Numspa ayns *[[The Golden Child]]* (1986), Dr. Jonathan Clemens ayns *[[Alien 3]]* (1992), Benedict ayns *[[Last Action Hero]]* (1993), Lord Havelock Vetinari ayns *[[Terry Pratchett's Going Postal]]* (2010), y Master Vampire ayns *[[Dracula Untold]]* (2014), Alastair Denniston ayns *[[The Imitation Game]]* (2014), Alan Jonah ayns ** (2019), as William Randolph Hearst ayns *[[Mank]]* (2020).

Er y çhellveeish, ren Dance cloie Guy Perron ayns *[[The Jewel in the Crown (straih hellveeish)|The Jewel in the Crown]]* (1984), Tywin Lannister ayns *[[Game of Thrones]]* (2011–2015), as y Çhiarn Mountbatten 'sy trass as 'sy chiarroo straih jeh *[[The Crown (straih hellveeish)|The Crown]]* (2019–2020).

## Kianglaghyn magh
*
Vogue Williams

She craishteyder as persoonid ym-ysseraght Yernagh ee **Vogue Williams** (ruggit er 2 Jerrey Fouyir 1985) ta mie er enney son goaill ayrn ayns *[[Dancing with the Stars (straih hellveeish Austrailagh)|Dancing with the Stars]]* as *[[Stepping Out (straih hellveeish Ghoaldagh)|Stepping Out]]* as son cosney *[[Bear Grylls: Mission Survive]]* ayns 2015.

## Imraaghyn

## Kianglaghyn magh

* 
*
Layla Flaherty

She craishteyder as persoonid çhellveeish Yernagh ee **Layla Flaherty** ghow ayrn 'sy chlaare çhellveeish *[[Desperate Scousewives]]*, hie magh er ny scaalheaney er E4 ayns 2011. Er y gherrid, ghow ee ayrn ayns episode jeh'n straih *Real Housewives of Cheshire*.

## Seihll aeg
Va Flaherty ruggit ayns Galliu ayns 1983 lesh ayr Jamaicagh as moir Yernagh. Ren ee arraghey dys Lerphoyll ayns 2005.

## Imraaghyn

## Kianglaghyn magh

*
Amerigo Vespucci

She marçhant, ronseyder, as lhuingysseyr Iddaalagh voish Pobblaght Firenze va **Amerigo Vespucci** (9 Mayrnt 1451 – 22 Toshiaght Arree 1512). She ass yn ennym echey ta shin geddyn y boayl-ennym "America".

Eddyr ny bleeantyn 1497 as 1504, ren Vespucci goaill ayrn ayns daa hurrys er y chooid sloo car Eash y Ronsee. Ren eh e chied hurrys er lieh yn Spaainey (1499-1500) as lurg shen er lieh yn Phortiugal (1501-1502). Ayns 1503 as 1505, va daa lioaran soilshit fo'n ennym echey, as ad goaill stiagh cur sheese daahoil ny ronsaghyn shen as turryssyn lhiassit elley. Va'n daa lioaran feer ennoil as hie ad er nyn lhaih er feie'n Oarpey. Ga dy vel screeudeyryn shennaghys arganey mychione ughtarys as ynrickys ny coontyssyn shen, ec y traa shen va'd feer cummaghtagh as cooneydagh ayns bishaghey dooishtid ny ronsaghyn noa as ren ad cur rish ennym as ard-ghoo Vespucci myr ronseyder as lhuingysseyr.

Dooyr Vespucci dy row eh toiggal, sheear ayns 1501 car e hurrys Portiugagh, dy nee ayrn jeh mooar-rheynn noa da ny h-Oarpee va'n Vrasseel as chur eh "Yn Seihll Noa" urree. Ren yn aggyrtys shen cur cleaney mooar er y chaartgraafee Martin Waldseemüller enney y chur er dedgeyn Vespucci ayns 1507. Ren Waldseemüller cur y lhieggan Ladjynaghit jeh ennym Vespucci - "America" - er y Theihll Noa. Haink kaartgrafeeyn ny yei cur "America" er y vooar-rheynn as ayns 1532 va'n ennym currit dy beayn er y vooar-rheynn noa-ronsit.

Ayns 1505, va Vespucci jeant ny heyraanagh jeh'n Chashteel rere oardagh reeoil as ayns 1508 v'eh pointit da'n oik noa *piloto mayor* (ard-lhuingysseyr) son *[[Casa de Contratación]]* (Thie yn Traght) ayns Sevilla, v'ayns shelloo echey derrey'n vaaish echey ayns 1512.
David Fabricius

She jed Germaanagh va **David Fabricius** (9 Mayrnt 1564 – 7 Boaldyn 1617). Ren eh jannoo daa feddyn-magh car laaghyn leah yn rollageydys fodreayrtanagh marish e vac shinney, Johannes Fabricius (1587–1615).

Va David Fabricius (lhieggan Ladjynit yn ennym kiart echey *David Faber*, ny *David Goldschmidt*) ruggit ayns Esens, as ren eh studeyryssyn ec Ollooscoill Helmstedt goaill toshiaght ayns 1583 as ren eh shirveishey myr jed son y valley beg faggys da'n valley dooghyssagh echey 'sy Reeshlann (sheear hwoaie yn Ghermaan as shiar hwoaie yn Çheer Injil noa-emshiragh), ec Resterhafe faggys da Dornum ayns 1584 as ec Osteel ayns 1603. Myr va cadjin ec y laa shen son sminishteryn Protestoonagh, ren eh crie er y çheanse: she yn rollageydys va feer anaasagh da. Ren Fabricius co-reggyrt marish y rollageyder Johannes Kepler.

## Imraaghyn
Tirna Slevin

She craishteyder Yernagh ee **Tirna Slevin** (ruggit ayns 1994). V'ee ruggit ayns Divlyn agh hie ee as e lught thie son beaghey ayns Galliu tra v'ee foast aeg. V'ee reiht myr y yeearreyder Yernagh 'sy tostyl aalid Miss Grand International ayns 2020.
Lynn Kelly

She craishteyder Yernagh ee **Lynn Kelly** (ruggit er 16 Mayrnt 1987). V'ee ruggit ayns Divlyn, Nerin. Ren ee cosney yn tostyl aalid Miss Universe Ireland ayns 2008 tra ren ee shassoo son Divlyn 'sy cho-hirrey.

## Kianglaghyn magh
Grainne Gallanagh

She craishteyder Yernagh ee **Grainne Gallanagh** (ruggit er 22 Mean Souree 1994) va crooinit myr Miss Universe Ireland 2018 er 2 Luanistyn 2018. Hass ee son Nerin ec Miss Universe 2018, as haink ee stiagh mastey yn Chied 20.

## Seihll aeg
Va Gallanagh troggit ayns Bun Cranncha, Coontae Ghoon ny Ghoal. Ren ee goll er scoill ayns Scoil Mhuire, Bun Cranncha. Dirree ee ass Undinys Çhaghnoaylleeaght, Littyr Kennain as hie ee stiagh 'sy voandyrys jeeraghey er Slaynt ny Mraane.

## Imraaghyn

## Kianglaghyn magh

*
Wiktoria Ryczko

She craishteyder follanid as persoonid ym-ysseraght heshoil Yernagh as Polynnagh ee **Wiktoria Ryczko** (ruggit er 16 Mayrnt 1998). V'ee ruggit 'sy Pholynn agh t'ee beaghey ayns Nerin feie ram bleeantyn nish.

## Kianglaghyn magh
*
*
Hannah Rose May

She ben-aghteyr as screeudeyr Yernagh ee **Hannah Rose May** (ruggit er 17 Boaldyn 1995). V'ee ruggit ayns Divlyn, Nerin, agh t'ee nish beaghey ayns ny Steatyn Unnaneysit raad t'ee gobbyr myr aghteyr çhellveeish as scannane. Hoshee ee cloie 'syn aghteyrys ayns 2016. T'ee er ny chloie paartyn ayns ny straihyn çhellveeish *[[Ballers]]* (2017-2018), *[[Shooter (straih hellveeish)|Shooter]]* (2018) as *[[Altered Carbon (straih hellveeish)|Altered Carbon]]* (2018) as er ny chloie Charlie 'sy ghiare-scannane *[[The Way the Future Was]]* (2019).

## Kianglaghyn magh
*
Claire Tully

She aa-chraishteyder an-ghraagh as persoonid çhellveeish Yernagh ee **Claire Tully** (ruggit er 28 Toshiaght Arree 1984). V'ee ruggit ayns Divlyn, Nerin.
Katie McGrath

She ben-aghteyr Yernagh ee **Katie McGrath** (ruggit er 3 Jerrey Geuree 1983). Hooar ee enney er y çhellveeish tra ren ee cloie Morgana Pendragon 'sy straih ''Merlin'' (2008–2012) liorish BBC One, Lucy Westenra 'sy straih Ghoaldagh-Americaanagh *[[Dracula (straih hellveeish 2013)|Dracula]]* (2013–2014), as Sarah Bennett'sy straih skeealyn atçhim çhaglit *[[Slasher (straih hellveeish)|Slasher]]* (2016), as Lena Luthor 'sy straih far-feniagh *[[Supergirl (straih hellveeish)|Supergirl]]* (2016–2021). Ta e paartyn scannane goaill stiagh Ben Thelma Furness 'sy scannane drama *[[W.E.]]*, Jules Daly 'sy scannane Nollick  *[[A Princess for Christmas]]* (2011), Zara Young 'sy scannane contoyrtys far-skeealaght heanse *[[Jurassic World]]* (2015), as Elsa 'sy scannane fansee ard-skeealagh *[[King Arthur: Legend of the Sword]]* (2017).

## Imraaghyn

## Kianglaghyn magh

*
Christopher Ecclestone

She aghteyr Sostynagh eh **Christopher Eccleston** (ruggit er 16 Toshiaght Arree 1964). Ta enney share er son yn obbyr hellveeish as scannaneaght ta jeant echey, goaill stiagh e phaart myr y nuyoo corpoilys foalley jeh Doctor 'sy straih far-skeealaght heanse *[[Doctor Who]]* (2005) liorish y BBC, e phaart myr Matt Jamison ayns *[[The Leftovers (straih hellveeish)|The Leftovers]]* (2014-2017), as e cho-obbraghyn marish ny jeantee scannane Danny Boyle as Michael Winterbottom.

Ren Eccleston ynsaghey ec Scoill Veanagh Reeoil y Loayrtys as y Drama ayns Lunnin as ren eh cloie da'n chied cheayrt er yn ardan er gientyn *[[A Streetcar Named Desire]]* liorish y Bristol Old Vic. Hooar eh enney mooar son e phaartyn scannane lheid as Derek Bentley ayns *[[Let Him Have It]]* (1991) as David Stevens ayns *[[Shallow Grave (scannane 1994)|Shallow Grave]]* (1994), as e chloiaghyn çhellveeish ayns *[[Cracker (straih hellveeish Ghoaldagh)|Cracker]]* (1993–1994) as *[[Hillsborough (scannane 1996)|Hillsborough]]* (1996). Chossyn eh BAFTA son e chloie myr Nicky Hutchinson 'sy vyn-straih *[[Our Friends in the North]]* (1996) liorish y BBC, red chur e ennym er ard mastey lughtyn thie er feie'n Reeriaght Unnaneysit. Lurg y scannane shen, ren eh cloie ayns ny scannaneyn *[[Jude (scannane)|Jude]]* (1996), *[[A Price Above Rubies]]* (1998), *[[Elizabeth (scannane)|Elizabeth]]* (1998), *[[eXistenZ]]* (1999), *[[Gone in 60 Seconds (scannane 2000)|Gone in 60 Seconds]]* (2000), *[[The Invisible Circus (scannane)|The Invisible Circus]]* (2001), *[[The Others (scannane 2001)|The Others]]* (2001), *[[24 Hour Party People]]* (2002), as *[[28 Days Later]]* (2002), chammah as ayns paartyn çhellveeish ayns *[[Clocking Off]]* (2000) as *[[The Second Coming (straih hellveeish)|The Second Coming]]* (2003).

Hooar eh enney as moylley lheeadagh son e phaart ayns aavioghey *Doctor Who* ayns 2005 tra v'eh ny chied dooinney chloie yn paart voish y vlein 1996. Daag eh yn paart shen lurg un straih. Voish shen, t'eh er chloie ayns ny straihyn çhellveeish *[[Heroes (straih hellveeish Americaanagh)|Heroes]]* (2007), *[[The Shadow Line (straih hellveeish)|The Shadow Line]]* (2011), *[[Blackout (straih hellveeish)|Blackout]]* (2012), *[[Lucan (straih hellveeish 2013)|Lucan]]* (2013), *[[The Leftovers (straih hellveeish)|The Leftovers]]* (2014–2017), *[[Safe House (straih hellveeish)|Safe House]]* (2015), *[[Fortitude (straih hellveeish)|Fortitude]]* (2015), as *[[The A Word]]* (2016–2020) as ayns ny scannaneyn *[[G.I. Joe: The Rise of Cobra]]* (2009), *[[Amelia (scannane)|Amelia]]* (2009), *[[Song for Marion]]* (2012), ** (2013) as *[[Legend (scannane 2015)|Legend]]* (2015). Chossyn eh Aundyr Emmy Eddyrashoonagh son e chloie ayns un epsiode jeh'n straih skeealyn çhaglit *[[Accused (straih hellveeish 2010)|Accused]]*. Er yn ardan, t'eh er cloie ny paartyn enmyssagh ayns gientynyn *[[Hamlet]]* as *[[Macbeth]]* as t'eh er ny chloie ayns gientynyn *[[Miss Julie]]*, *[[A Doll's House]]*, as *[[Antigone (cloie Sophocles)|Antigone]]*.

## Kianglaghyn magh

*
Freema Agyeman

She ben-chloieder Goaldagh ee **Freema Agyeman** (ruggit myr **Frema Agyeman** er 20 Mayrnt 1979) ta mie er enney son cloie Martha Jones 'sy straih far-skeealaght heanse *[[Doctor Who]]* (2007–2010) liorish y BBC, Alesha Phillips 'sy drama aghtyn kimmeeys *[[Law & Order: UK]]* (2009–2011), Amanita Caplan 'sy drama far-skeealaght heanse *[[Sense8]]* (2015–2018) liorish Netflix, Shelly Periwinkle 'sy chlaare *[[Old Jack's Boat]]* liorish CBeebies, as Dr. Helen Sharpe 'sy straih aghtyn lheeyssagh *[[New Amsterdam (straih hellveeish 2018)|New Amsterdam]]* (2018–2022) liorish NBC.

Lurg yn irree magh eck voish *Doctor Who*, ren Agyeman cur e paart myr Martha Jones er ny aavioghey 'sy çheu-straih *[[Torchwood]]* as va paart eck 'sy straih *[[Little Dorrit (straih hellveeish)|Little Dorrit]]* liorish y BBC.

## Imraaghyn

## Kianglaghyn magh

*
Jenna Coleman

She aghteyr Sostynagh ee **Jenna-Louise Coleman** (ruggit er 27 Averil 1986), ny **Jenna Coleman** myr ta e ennym screeuit er y scaailan voish 2013. Ta enney mie urree son cloie Jasmine Thomas 'sy çheabin *[[Emmerdale]]*, Clara Oswald 'sy straih far-skeealagh heanse *[[Doctor Who]]*, Benrein Victoria 'sy drama shennearish *[[Victoria (straih hellveeish Ghoaldagh)|Victoria]]*, Joanna Lindsay 'sy vyn-straih chimmeeys *[[The Cry (myn-straih)|The Cry]]*, as Marie-Andrée Leclerc 'sy vyn-straih chimmeeys *[[The Serpent (straih hellveeish)|The Serpent]]*.

## Kianglaghyn magh

*
John Hurt

She aghteyr Sostynagh va'n **Reejerey John Vincent Hurt** CBE (22 Jerrey Geuree 1940 – 25 Jerrey Geuree 2017). Ren y coorse bea echey goll harrish queig jeihaghtyn. Haink enney mie er tra ren eh cloie Richard Rich 'sy scannane *[[A Man for All Seasons (scannane 1966)|A Man for All Seasons]]* (1966) as hooar eh enmyssaghtyn BAFTA son e chloiaghyn myr Timothy Evans ayns *[[10 Rillington Place]]* (1971) as Quentin Crisp 'sy scannane çhellveeish *[[The Naked Civil Servant (scannane)|The Naked Civil Servant]]* (1975). Chloie eh Caligula 'sy straih hellveeish *[[I, Claudius (straih hellveeish)|I, Claudius]]* (1976) liorish y BBC. Rere y chloie echey 'sy drama pryssoonys *[[Midnight Express (scannane)|Midnight Express]]* (1978) hooar eh enney as moylley eddyrashoonagh as chossyn eh aundyryn Golden Globe as BAFTA goll rish enmyssaght son Aundyr Academy. Ren e chloie myr y rollageyder Kane, 'sy scannane atçhim far-skeealaght heanse *[[Alien (scannane)|Alien]]* (1979), goaill stiagh reayrtys raad ren cretoor neuhallooinagh bleaystey magh ass e chleeau. Ta'n reayrtys shen coontit mastey ny reayrtyssyn smoo imrragh ayns shennaghys y scannaneaght.

Chossyn Hurt e hrass BAFTA, myrane lesh e nah enmyssaght Oscar as Golden Globe, myr Joseph Merrick 'sy scannane beashnyssagh *[[The Elephant Man (scannane)|The Elephant Man]]* (1980) liorish David Lynch. Ren paartyn mooarey ennoil car ny 1980yn goaill stiagh Bob Champion 'sy scannane beashnyssagh *[[Champions (scannane 1984)|Champions]]* (1984), Mr. Braddock 'sy drama *[[The Hit (scannane 1984)|The Hit]]* (1984) liorish Stephen Frears, Winston Smith ayns *[[Nineteen Eighty-Four (scannane 1984)|Nineteen Eighty-Four]]* (1984) as Stephen Ward 'sy drama *[[Scandal (scannane 1989)|Scandal]]* (1989). Va Hurt enmyssit reesht son BAFTA son yn obbyr echey 'sy drama Yernagh *[[The Field (scannane)|The Field]]* (1990) as ren eh cloie yn ard-noid, James Graham, 'sy scannane contoyrtys ard-skeealagh *[[Rob Roy (scannane 1995)|Rob Roy]]* (1995). Ren e scannaneyn jeianagh goaill stiagh y straih scannane ''Harry Potter'' (2001–11), ny scannaneyn *[[Hellboy#Scannane|Hellboy]]* (2004 as 2008), y scannane creauagh erskyn-dooghyssagh *[[The Skeleton Key]]* (2005), y skeeal-sheear *[[The Proposition (scannane 2005)|The Proposition]]* (2005), y scannane creauagh politickagh *[[V for Vendetta (s)cannane|V for Vendetta]]* (2005), y scannane contoyrtys jantys *[[Indiana Jones and the Kingdom of the Crystal Skull]]* (2008), y scannane jantys far-skeealaght heanse *[[Outlander (scannane)|Outlander]]* (2008) as y scannane peeikearys *[[Tinker Tailor Soldier Spy (scannane)|Tinker Tailor Soldier Spy]]* (2011). Ren Hurt aavioghey e phaart myr Quentin Crisp ayns *[[An Englishman in New York (scannane)|An Englishman in New York]]* (2009), chossyn da e hiaghtoo enmyssaght BAFTA. Chloie eh yn War Doctor 'sy straih hellveeish *[[Doctor Who]]* liorish y BBC ayns 2013.

Hooar eh baase 'sy valley echey ayns Cromer, Norfolk, er 25 Jerrey Geuree 2017 lurg troddan noi kanghyr y fairaig villish.

## Imraaghyn

## Kianglaghyn magh

*
Matt Smith

She aghteyr Sostynagh eh **Matthew Robert Smith** (ruggit er 28 Jerrey Fouyir 1982). Ta enney mie er son e phaartyn myr y chied chorpoilys foalley jeig jeh'n Doctor 'sy straih *[[Doctor Who]]* liorish y BBC as myr Flah Philip 'sy straih *[[The Crown (straih hellveeish)|The Crown]]* liorish Netflix raad hooar eh enmyssaght son Aundyr Primetime Emmy.

Hoshiaght, va Smith geearree ve ny vluckaneyr keirdey, agh ren y spondylolysis cur eh magh ass y spoyrt. Hie eh stiagh 'sy National Youth Theatre jannoo studeyrys er yn aghteyrys as y screeudeyrys crootagh ec Ollooscoill Anglia Hiar, as haink er dy ve ny aghteyr ayns 2003, cloie ayns cloiaghyn goaill stiagh *[[Murder in the Cathedral]]*, *Fresh Kills*, *[[The History Boys]]* as *[[On the Shore of the Wide World]]* ayns theateryn Lunnin. Sheeyney yn obbyr as ny schleieyn echey stiagh ayns theater West End, t'eh er ny chloie ayns gientynyn ardan *Swimming with Sharks* marish Christian Slater as myr Henry ayns *[[That Face]]*.

Haink e chied phaart er y çhellveeish ayns 2006 tra ren eh cloie Jim Taylor ayns *The Ruby in the Smoke* as *The Shadow in the North*. Haink e chied ard-phaart er y çhellveeish ayns 2007 'sy straih *[[Party Animals (straih hellveeish)|Party Animals]]* liorish y BBC. Chloie Smith y chied chorpoilys foalley jeig jeh'n Doctor voish 2010 derrey 2013. V'eh ny ghooinney s'aa chloie yn karacteyr. 'Sy scannaneaght, ren eh cloie paart dooblagh ayns *[[Womb (scannane)|Womb]]* (2010), as cummaghyn corpagh  Skynet ayns *[[Terminator Genisys]]* (2015), y steet Jack ayns *[[Last Night in Soho]]* (2019), as Milo ayns *[[Morbius (scannane)|Morbius]]* (2022).

## Kianglaghyn magh

*
Alessia Macari

She craishteyder as ben-aghteyr Yernagh as Iddaalagh ee **Alessia Macari** (ruggit ayns Divlyn, Nerin, er 16 Jerrey Fouyir 1993). Ta enney mie urree myr persoonid çhellveeish, ayns straihyn çhellveeish rieughagh son y chooid smoo. Ren ee cosney yn chied straih jeh'n chlaare rieughagh Iddaalagh *[[Grande Fratello VIP]]* ayns 2016.

## Kianglaghyn magh
*
Aoife Walsh

She craishteyder fassan Yernagh as aa-hellooder yn enmys Miss Ireland ee **Aoife Walsh** (ruggit ayns Cluain Meala er 2 Luanistyn 1989).
Cailín Ní Toibín

She craishteyder as shellooder tostyl aalid Yernagh ee **Cailín Aíne Ní Toibín** (ruggit er 25 Toshiaght Arree 1994). V'ee crooinit myr Miss Universe Ireland er 31 Luanistyn 2017. Hass ee son Nerin ec Miss Universe 2017.

## Imraaghyn
Yr Hen Ogledd

She ard shendeeagh ayns Twoaie Hostyn as jiass Ghoaltaght ny h-Albey eh ***yr Hen Ogledd***, ny **y Shenn Twoaie**, raad va Goaldee Cheltiagh y Yn Vretyn Vooar fo-Raueagh cummal car ny Mean Eashyn Leah. Loayr y sleih sorçh jeh'n Vrythonish t'er enney ain myr Cumbrish as ee feer chosoylagh rish y Çhenn Vretnish. Ren sleih Vretyn as y Hen Ogledd coontey adsyn hene myr un phobble as ad cur *Cymry* ("cumraagyn"), voish *combrogi* y Vrythonish, orroo hene. She ard er lheh va'n Hen Ogledd neu-ghollrish ayrnyn y Vretyn Vooar Hwoaie raad va ny Pictee, Anglo-Hostnee, as Scoti cummal.

V'ad ny reeriaghtyn mooarey ayn na Elmet, Gododdin, Rheged, as Reeriaght Strah Chleayee. Va reeriaghtyn as slystyn beggey elley ayn chammah, goaill stiagh Aeron, Calchfynydd, Eidyn, Lleuddiniawn, as Manaw Gododdin. Va enmyn Brythonagh ec ny reeriaghtyn Anglagh Deira as Bernicia as, rere shen, s'liklee dy row bun Brythonagh oc. Va dagh reeriaght y Hen Ogledd goit ec ny h-Anglo-Hostnee as ny Pictee roish y vlein 800 faagail magh Strah Chleayee; va Strah Chleayee goit stiagh ayns Reeriaght ny h-Albey 'sy 11d eash.

Ta cooinaghtyn y Hen Ogledd foast lajer ayns Bretyn. Ta'n tradishoon Bretnagh goaill stiagh caardyssyn *Gwŷr y Gogledd*, ny "Fir y Twoaie", as ren shiartanse dy reeraghtyssyn Bretnagh tayrn nyn eiraghtyn assdaue. Haink ram teksyn Bretnagh ass Fir y Twoaie, lheid as Taliesin, Aneirin, Myrddin Wyllt, as bardyn Cynfeirdd. Ta feniee y twoaie lheid as Urien, Owain mab Urien, as Coel Hen as e sluight ry-gheddyn 'sy vardaght Vretnagh as ayns ny Trooryn Bretnagh.
Aghteyr

Ta **aghteyr** ny **cloieder** (as **ben-aghteyr** as **ben-chloieder** son mraane keayrtyn) çheet er peiagh ta jannoo tuarystal jeh karacteyr ayns cloie. Ta'n aghteyr cloie bio ayns mean tradishoonagh y theater ny ayns meanyn noa-emshiragh lheid as scannaneyn, er y radio, as er y çhellveeish. She  (*hupokritḗs*) yn enmys Greagish, ta çheet er "ny ta freggyrt". Ta soilshaghey yn aghteyr er paart - ellyn yn aghteyrys - bentyn rish as croghey er y phaart ta cloiet, gyn scansh dy vel eh bunnit er peiagh jarroo ny er karacteyr far-skeealagh. Ta'n soilshaghey taghyrtyn eer tra ta'n aghteyr "cloie adsyn hene".

## Sorçhyn
### 'Sy theater
Son cloie er yn ardan, lhisagh aghteyryn stiuraghyn ardan ta ry-gheddyn 'sy script y ynsaghey, lheid as "Ardan Clee" as "Ardan Yesh". Ta ny stiuraghyn shen bunnit er geill yn aghteyr as eh ny ee shassoo er yn ardan jeeaghyn magh er y lught fakinagh. Lhisagh aghteyryn ynsaghey ny stiuraghyn "Heose yn Ardan" (voish y lught fakinagh) as "Heese yn Ardan" (jeeaghyn hug y lught fakinagh). Lhisagh aghteyryn theater ynsaghey yn glackey - aght gleashaght yn aghteyr as eh er yn ardan car cloie. Ta'n chooid smoo jeh scriptyn cur sheese er y ghlackey ta eignit. Ta'n stiureyder cur saraghyn bentyn rish y ghlackey, lheid as goll tessen yn ardan.

### 'Sy scannaneaght
Lhisagh aghteyryn scannane ynsaghey ve ainjyssagh rish shamraigyn kiart nyn meealloo. Lhisagh ad ynsaghey kys nyn gowraghyn y gheddyn as tannaght ayn. She soiaghey er y laare ta cowrit liorish rybban er y chooid smoo. She yn ynnyd raad ta ny soilshaghyn as focys y çhamraig ny s'fondagh. Lhisagh aghteyryn scannane aarlaghey adsyn hene as cloie dy mie er scaa-heishtyn.

### Er y çhellveeish
Lhisagh aghteyryn çhellveeish ynsaghey kys meegrafoynyn lav (meegrafoynyn Lavaliere) y ymmydey. Lhisagh ad toiggal smooinaght y "chlowan". "Ta'n enmys clowan çheet er yn ard ta sooillag y çhamraig recortyssey." Çheusthie jeh'n çhynskyl cloie, ta kiare sorçhyn dy phaartyn çhellveeish. She *kinjagh y straih* y chied horçh - ny preeu-aghteyryn 'sy chlaare myr ayrnyn jeh'n wirran beayn. Ta aghteyryn *aafilleydagh* gobbraghey fo conaant as ad cloie ayns ymmodee episodeyn. She paart beg nagh vel ry-akin agh ayns un episode eh yn *co-roltag*. Ta paart ny smoo ec y *roltag chuirreydagh* na myr t'ec y *cho-roltag* as, dy mennick, ta focys yn episode jeerit er ny urree.

### Er y radio

She cloie accoustagh dramadagh eh drama radio t'er ny scaalheaney er y radio ny er ny hoilshaghey er meanyn eaishtagh, lheid as rybbanyn ny JC. Kindagh rish dolley rinkyn reayrtagh, ta'n drama radio croghey er y chohaggloo, er y chiaull, as er clugeyn sheean son dy chur cooney da'n eaishteyder ny karacteyryn as y skeeal y yannoo bio.

## Imraaghyn
Instagram

She shirveish voggyley sheshoil as rheynn fotografeeyn as feeshanyn eh **Instagram**. V'eh bunnit ayns 2010 liorish Kevin Systrom as Mike Krieger, as v'eh kionnit ny s'anmey liorish y cholught Americaanagh Facebook Inc., ta goll er enney myr Meta Platforms jiu. Ta'n app lhiggey da ny h-ymmydeyryn ym-ysseraght y laadey seose foddee ve reaghit liorish sheelaghyn fotografagh as ta currit ayns oardagh liorish lipaidyn brock as lipaidyn çheer-oaylleeagh. Foddee postalyn ve rheynnit dy pobbylagh ny dy preevaadjagh lesh eiyrtyssee roie-lowit. Foddee ymmydeyryn femblal stoo ymmydeyryn liorish lipaidyn ny soiaghey, jeeagh er stoo beoynagh, cowraghey magh coontey-mie jeh fotografeeyn, as eiyrt er ymmydeyryn elley son y stoo oc y chur rish nyn rollian.

## Imraaghyn

## Kianglaghyn magh

*
Aideen Halligan

She aa-chraishteyder an-ghraagh Yernagh ee **Aideen Halligan** (ruggit ayns Purt Largey, Nerin, er 29 Jerrey Fouyir 1986). Ren ee craishtey eddyr 2008 as 2009 son ATKingdom, BustyBrits, as FEMJOY, mastey colughtyn elley.
Robin Williams

She aghteyr as fer aitt Americaanagh va **Robin McLaurin Williams** (21 Jerrey Souree 1951&ndash;11 Luanistyn 2014). Va enney mooar er son e schleiyn cummeydeyragh as ny karacteyryn eigsoylagh ren eh croo er y chooyl as cloie ayns filmyn, ayns dramaghyn as ayns aittyssyn. T'eh coontit mastey ny fir aitt share v'er mayrn rieau.

Hoshee Williams cloie aittys shassagh ayns San Francisco as Los Angeles car ny 1970yn meanagh, as hooar eh enney mooar tra ren eh cloie yn fer neuhallooinagh Mork 'sy sitcom *[[Mork & Mindy]]* (1978–1982) liorish ABC. Lurg e chied phaart toshee fillymagh ayns *[[Popeye (fillym)|Popeye]]* (1980), ren eh cloie ayns ymmydee filmyn rahoil, goaill stiagh *[[The World According to Garp (fillym)|The World According to Garp]]* (1982), *[[Moscow on the Hudson]]* (1984), *[[Good Morning, Vietnam]]* (1987), *[[Dead Poets Society]]* (1989), *[[Awakenings]]* (1990), *[[The Fisher King]]* (1991), *[[Patch Adams (fillym)|Patch Adams]]* (1998), *[[One Hour Photo]]* (2002), as *[[World's Greatest Dad]]* (2009). Chammah's shen, ren eh cloie ayns filmyn rahoil elley lheid as *[[Hook (fillym)|Hook]]* (1991), *[[Aladdin (fillym Disney 1992)|Aladdin]]* (1992), *[[Mrs. Doubtfire]]* (1993), *[[Jumanji]]* (1995), *[[The Birdcage]]* (1996), *[[Good Will Hunting]]* (1997), as 'sy tree-skeealag ''Night at the Museum'' (2006–2014). V'eh enmyssit son kiare Aundyryn Academy as ren eh cosney Aundyr Academy son yn Aghteyr Co-hassooagh Share son *Good Will Hunting*. Hooar eh daa Aundyr Primetime Emmy, shey Aundyryn Golden Globe Award, daa Aundyr y Screen Actors Guild, as queig Aundyryn Grammy myrgeddin.

Er 11 Luanistyn 2014, tra v'eh 63 bleeaney d'eash, hooar Williams baase liorish hene-varroo ec y thie echey ayns Paradise Cay, California.

## Imraaghyn

## Kianglaghyn magh

* 
*